Marikana-konstruksiewerkers vra Mathunjwa se hulp | Maroela Media
Joseph Mathunjwa, president van Amcu (Foto: ANA)
“Ons is lede van die Association of Mineworkers and Construction Union (Amcu) en werk by East 1 en West 1. Ons wil hê mnr. Mathunjwa moet ons kom help, want ons streek doen nie enigiets om ons te help nie,” het een van die werkers, wat anoniem wou bly, gesê. “Die tak se leierskap het hul bes gedoen om ons te ondersteun, maar alles staan stil nadat dit na die streek verwys is. Ons kry nie enige terugvoer of vordering oor die loonkwessie nie.”
ŉ Groot groep werknemers het in Wonderkop vergader om hul probleme te bespreek. ŉ Salarisverhoging moes al op 1 Julie in werking getree het, maar hulle is al sedert Februarie besig loononderhandelinge. Hulle wil ook dieselfde salaris ontvang as hul eweknieë by Lonmin.
“Ons doen dieselfde werk as Lonmin-werknemers, maar ons kry ŉ ander salaris. Die kleinste salaris is R4 800 per maand en Lonmin kry meer as R10 000 per maand.” Hy het gesê die persoon wat die kleinste salaris ontvang, moet minstens R7 000 huis toe kan vat.
As jy die beginsel van:
om R7000-00 te verdien moet jy R7000-00 se werk verrig begin verstaan, dan sal jou werkgewer dit raaksien en jou daarvolgens vergoed..
Gaan werk dan daar
Hahaha se ek ook. Daar was niks fout ten tye van aanvaarding vd werk nie. Gaan kry n ander werk waar hulle geld van die bome afpluk. Duidelik is die wergewer se belange nie op die werknemer se hart nie. Verstaan ook nie wat jy insit sal jy uitkry. Geen insig vir struikelende ekonomie en dat jy bloed nie uit n klip kan tap nie. Staak eerder, maak maatskappy seer, maatskappy maak toe, en meer as een ongelukkige, ondankbare luiaard sit sonder werk. En die res volg….bakhand staan, brande en kriminele optredes en aksies.